Ка­ли­о­пи Букле (Буклеска) () е певица, композитор и текстописец от Северна Македония с арумънски и македонски произход. Тя е сред най-популярните поп изпълнители в Северна Македония и бивша Югославия. В Северна Македония често е наричана "поп дива" или "кралица на македонската поп музика". Придобива голяма популярност на някогашната югосцена, където достига върха на кариерата си през осемдесетте години. Освен с музиката около собствените си изяви се занимава и с композиране на музика за филми, театър и балет. Представя родината си на Евровизия 2012.